

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.8 | 2024. gada 30. maijā |

**40.**

**Par transportlīdzekļa CITROEN BERLINGO atsavināšanu**

Ogres novada pašvaldībā (turpmāk – Pašvaldība) 2024. gada 23. februārī saņemts Ogres novada Sociālā dienesta (turpmāk – Sociālais dienests) iesniegums (Pašvaldībā reģistrēts ar Nr. 2-4.1/1010) ar lūgumu atsavināt transportlīdzekli - CITROEN BERLINGO (iepriekš izmantots kā dienesta automašīna ‒ Sociālā dienesta funkciju nodrošināšanai), valsts reģistrācijas Nr. GV6389 (turpmāk – Iesniegums).

Iepazīstoties ar Iesniegumu un tam pievienotajiem dokumentiem, noklausoties Sociālā dienesta ziņojumu par transportlīdzekļa – CITROEN BERLINGO, valsts reģistrācijas Nr. GV6389 (turpmāk tekstā – Transportlīdzeklis) atsavināšanu, Pašvaldības dome konstatē:

1. Transportlīdzeklis šobrīd netiek ekspluatēts;
2. saskaņā ar Pašvaldības grāmatvedības uzskaites datiem, Transportlīdzekļa atlikusī vērtība ir 0,00 EUR (nulle *euro* un 00 centi), savukārt saskaņā ar sertificēta vērtētāja Raimonda Dzelmes (tehniskais vērtētājs, sertifikāts Nr. AA 310, derīgs līdz 04.03.2025.) novērtēšanas aktā norādīto, Transportlīdzekļa tirgus vērtība ir 250.00 EUR (divi simti piecdesmit *euro* un 00 centi);
3. saskaņā ar tehniskā vērtētāja Raimonda Dzelmes 2024. gada 5. martā sagatavoto aktu Transportlīdzekļa tehniskā stāvokļa novērtējumu, Transportlīdzeklim ir konstatēts: virsbūves vispārēja korozija, kā arī virsbūves deformācija ceļu satiksmes negadījuma rezultātā. Saskaņā ar Valsts policijas Rīgas reģiona pārvaldes Satiksmes administratīvo pārkāpumu izmeklēšanas biroja vēstuli Transportlīdzeklim ir anulēta atļauja piedalīties ceļu satiksmē un tā ekspluatācija līdz trūkumu vai bojājumu novēršanai ir aizliegta;
4. Pašvaldībai un tās iestādēm, pagastu pārvaldēm un to padotībā esošajām iestādēm Transportlīdzeklis nav nepieciešams to funkciju nodrošināšanai, jo nepieciešami lieli ieguldījumi, lai nodrošinātu Transportlīdzekļa ekspluatāciju.

Publiskas personas mantas atsavināšanas likuma (turpmāk – Likums) 3. panta pirmās daļas 2. punkts noteic, ka publiskas personas kustamo mantu var atsavināt, pārdodot par brīvu cenu, savukārt minētā panta otrā daļa noteic, ka publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos.

Likuma 6. panta otrā daļa noteic, ka atļauju atsavināt publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija.

Likuma 8. panta ceturtā daļa noteic, ka atsavināšanai paredzētās kustamās mantas novērtēšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta, savukārt septītā daļa nosaka, ka nosacīto cenu atbilstoši mantas vērtībai nosaka mantas novērtēšanas komisija.

Likuma 9. panta trešā daļa noteic, ka kustamās mantas atsavināšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta, savukārt minētā Likuma 10. panta pirmā daļa noteic, ka izsoles noteikumus apstiprina minētā Likuma 9. pantā minētā institūcija, otrā daļā – izsoli rīko tās institūcijas izveidota izsoles komisija, kura organizē mantas atsavināšanu (Likuma 9. pants).

2024. gada 18. aprīlī Pašvaldības mantas novērtēšanas un izsoles komisija noteica Transportlīdzekļa nosacīto cenu – 250.00 EUR (divi simti piecdesmit *euro,* 00 centi) (protokols Nr. **K.1-2/71**).

Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 1. punktā ietverts publiskas personas pienākums ar finanšu līdzekļiem un mantu rīkoties lietderīgi, tas ir, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu.

Pamatojoties uz Publiskas personas mantas atsavināšanas likuma 3. panta pirmās daļas 2. punktu un otro daļu, 4. panta pirmo un otro daļu, 6. panta otro un trešo daļu, 8. panta ceturto un septīto daļu, 9. panta trešo daļu, 37. panta pirmās daļas 1. punktu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas pirmo un otro punktu, Pašvaldību likuma 73. panta ceturto daļu un ņemot vērā 2024. gada 18. aprīļa Pašvaldības mantas novērtēšanas un izsoles komisijas lēmumu Nr. K.1-2/71,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

* + - 1. **Atsavināt** Ogres novada Sociālā dienesta valdījumā esošo kustamo mantu, transportlīdzekli – CITROEN BERLINGO, ar valsts reģistrācijas numuru GV6389 (turpmāk – transportlīdzeklis), nosakot atsavināšanas veidu – pārdodot izsolē ar augšupejošu soli.
      2. **Apstiprināt**  transportlīdzekļanosacīto cenu 250.00 EUR (divi simti piecdesmit *euro* un 00 centi), ieskaitot pievienotās vērtības nodokli, kas ir izsoles sākumcena.
      3. **Uzdot** Ogres novada pašvaldības mantas novērtēšanas un izsoles komisijai izstrādāt transportlīdzekļa izsoles noteikumus un organizēt izsoles rīkošanu.
      4. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)